༄༅། །བཀྲ་ཤིས་ལྷུན་པོར་ཞུ་ཡིག
སྡེབ་སྦྱོར་དུང་བ་རོལ་པ་སྟེ་མ་ཝ་ནན་ཝ་རྣམས་ཀྱི་པྲ་སྟཱ་རའོ། །ཐེཡོལཊྛཾསུཁཧིཏམུདཡཾ། །
དགེ་ལེགས་ཕན་བདེ་བྱེ་བའི་འབྱུང་གནས་མཆོག །ནཱསྣམཱཏེཤྲུཏབྷབམཏཔཿ། །མཚན་ཙམ་
ཐོས་པས་སྲིད་པའི་གདུང་བ་སེལ། །སོ་སིངྒྷཐཾཀརམུནིརིཤཏཱ། །དོན་ཀུན་གྲུབ་མཛད་ཐུབ་པའི་
དབང་པོ་ཉིད། །ནིརྨཎཾཀྲྀཏྟནུཛཡཏུཔུནཿ། །སླར་ཡང་སྤྲུལ་པའི་སྐུར་སྟོན་རྒྱལ་གྱུར་ཅིག །
ཉེས་མང་འཛིན་འཁྲིས་མངོན་པར་བལྟམས་པ་ཡི། །འཁོར་བའི་མཚོ་ལས་འགྲོ་བ་ཀུན་
བསྒྲལ་ཏེ། །རླབས་ཆེན་ཕྲིན་ལས་ཐུགས་རྗེའི་གྲུ་བརྙེས་པ། །ཡོངས་འཛིན་དེད་དཔོན་ཆེན་
པོས་འགྲོ་འདི་སྐྱོངས། །གནའ་ནས་རབ་གོམས་ཚོགས་གཉིས་ཡིད་བཞིན་ནོར། །གྲུབ་ཕྱིར་
ཟད་མེད་བྱིན་རླབས་དབྱིག་གི་ཆར། །ཕྱོགས་ཀྱི་དཀྱིལ་འཁོར་རྫོགས་པར་འབེབས་མཛད་པ། །
དཔལ་ལྡན་ནོར་བུའི་དབང་ཕྱུག་ཞབས་བརྟན་གསོལ། །ཞེས་སྭཱ་སྟིའི་ཀ་མ་ལས་མངོན་པར་
:
406

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
མཆོད་ནས་ལྷ་བཅས་སྐྱེ་དགུའི་གཙུག་རྒྱན་འཇིག་རྟེན་རྣམ་པར་འདྲེན་པ་ཆེན་པོའི་ཞབས་
སྟེགས་ཆུ་སྐྱེས་གསར་པའི་ཁྲི་དྲུང་དུ། གུང་འབངས་ཐ་ཤལ་བས་ཡན་ལག་མཆོག་གིས་ལན་
བརྒྱར་བཏུད་དེ་གསོལ་བ། དེང་བསྐལ་པ་རྒྱ་མཚོའི་སྔོན་ནས་མངོན་པར་བྱང་ཆུབ་བརྙེས་
ཀྱང་ལྷུན་གྱིས་གྲུབ་ཅིང་། རྒྱུན་མི་ཆད་པའི་ཕྲིན་ལས་ཀྱི་རོལ་པས་སྤྲུལ་པའི་སྣང་བརྙན་ས་
གསུམ་འགྲོ་བློའི་གྲངས་བཞིན་འཆར་བ་ལས། །དུས་འདིར་སྙིགས་མའི་མུན་པ་རྣམ་སེལ་
སྣང་བྱེད་ཀུན་གྱི་ཏོག་གྱུར་མཆོག་གི་སྤྲུལ་སྐུའི་རྣམ་རོལ་འཇིགས་བྲལ་སེང་གེའི་ཁྲི་ཆེན་
ཤར་རིའི་རྩེ་མོར་ནམ་མཁའི་ནོར་བུ་ནུབ་པ་མེད་པར་ཤར་བ་ནི། སྐྱེ་དགུ་སྤྱི་དང་ཁྱད་པར་
བདག་ཅག་གངས་ཅན་གྱི་གདུལ་བྱ་རྣམས་ལ་བཀའ་དྲིན་གྱི་ཕུང་པོ་བླ་ན་མེད་པར་གྱུར་
ཅིང་། དེ་ལྟའི་ངོ་མཚར་གྱི་ཕུང་པོ་གཞལ་བར་དཀའ་བ་ལ་དད་པའི་མིག་གིས་མངོན་དུ་ལྟ་
ཞིང་ཞབས་ཀྱི་པདྨོར་ཕྱག་བགྱིད་པ་མཚོན་པའི་རྟེན་ཅིང་འདྲེལ་འབྱུང་མི་འགོག་ཙམ་དུ།
ལྷ་རྫས་རབ་དཀར་བཀྲ་ཤིས་ཀྱི་མཚན་མས་བརྒྱན་པ། སུ་ཝརྞ་སྲང་འཁོར། གོས་རྒྱན་བཞི་
ཡུག་བཅས་སྨིན་དྲུག་ཅན་གྱི་དཀར་ཚེས་དགེ་བར། ཕྲན་སི་ཏུའི་མིང་གིས་ཕུལ། །